
 20.3.2015
 BG
 Официален вестник на Европейския съюз
 L 76/6
 РЕГЛАМЕНТ ЗА ИЗПЪЛНЕНИЕ (ЕС) 2015/459 НА КОМИСИЯТА
 от 19 март 2015 година
 за определяне на техническите характеристики на ad hoc модула за 2016 година относно младите хора на пазара на труда, предвиден в Регламент (ЕО) No 577/98 на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 577/98 на Съвета от 9 март 1998 г. относно организацията на извадково изследване на работната сила в Общността (1), и по-специално член 7а, параграф 5 от него,
 като има предвид, че:
 (1)
 За да може да се наблюдава напредъкът към постигането на общите цели, определени в стратегията „Европа 2020“ и в свързаната с нея водеща инициатива „Младежта в движение“ (2), е необходим изчерпателен набор от данни относно младите хора и техния преход към пазара на труда, който дава възможност за съпоставка между държавите членки.
 (2)
 В своето съобщение „Преосмисляне на образованието: инвестиране в умения за постигане на по-добри социално-икономически резултати“ (3) Комисията насърчава държавите членки да въведат в образователните си системи реформи, които да осигурят на младите хора нужните умения за намиране на работа.
 (3)
 В резолюцията си от 27 ноември 2009 г. относно обновена рамка за европейско сътрудничество по въпросите на младежта (2010—2018 г.) (4) Съветът подчертава необходимостта от по-добро познаване и разбиране на условията на живот, ценностите и отношението на младите хора.
 (4)
 В своята препоръка от 22 април 2013 г. относно създаването на гаранция за младежта (5) Съветът насърчава държавите членки възможно най-скоро да приложат схемите за гаранции за младежта, за предпочитане от началото на многогодишната финансова рамка за периода 2014—2020 г. Към държавите членки се отправя препоръка за тази цел да използват европейските структурни и инвестиционни фондове, и по-специално Европейския социален фонд.
 (5)
 В съобщението си „Да обединим усилията си в подкрепа на младите хора в Европа — Призив за действия срещу младежката безработица“ (6) Комисията насърчава държавите членки да приложат на практика гаранцията за младежта и да инвестират в младите хора. В документа се насърчава използването на онлайн услуги, чрез които младите хора могат да търсят възможности за работа, предлагани от работодатели както в собствената им държава, така и в други държави членки, като същевременно се оказва съдействие на МСП за наемането на млади хора от цяла Европа.
 (6)
 В Регламент (ЕС) No 318/2013 на Комисията (7) е определен ad hoc модулът за 2016 година относно младите хора на пазара на труда.
 (7)
 В Делегиран регламент (ЕС) No 1397/2014 на Комисията (8) се определя и се описва областта на специализирана информация („ad hoc подмодули“), която да бъде включена в ad hoc модула за 2016 г. относно младите хора на пазара на труда.
 (8)
 В Регламент (ЕС) No 545/2014 на Европейския парламент и на Съвета (9) се посочва, че техническите характеристики, филтрите, кодовете и срокът за предаване на данните за ad hoc подмодулите, посочени в съображение 7, следва да бъдат определени от Комисията.
 (9)
 Мерките, предвидени в настоящия регламент, са в съответствие със становището на